Ο οδηγός ταξί που εγκατέλειψε την αιμόφυρτη γυναίκα μίλησε στο OPEN TV

Να ανασκευάσει και να διορθώσει την εικόνα που διαμορφώθηκε στην δημόσια σφαίρα επιχειρεί ο οδηγός ταξί που εγκατέλειψε την αιμόφυρτη γυναίκα, που δέχθηκε πυροβολισμούς από τον άνδρα της, στο Ελληνικό.

Στις πρώτες δηλώσεις στην κάμερα, είχε δηλώσει πως ζήτησε από την γυναίκα να απομακρυνθεί από το αυτοκίνητο, λέγοντας χαρακτηριστικά και με ένα εμφανές μειδίαμα:

«Βγήκε έξω μια κυρία, αιμόφυρτη, τρέχοντας σε μένα. Τώρα, αιμόφυρτη, καταλαβαίνεις πως έγινε το αυτοκίνητο«.

Εκτός από την κατακραυγή στα μέσα κοινωνικής δικτύωσης, ο ΣΑΤΑ ζήτησε την αφαίρεση της άδειας, ενώ εντοπίστηκε ο λογαριασμός του στα social media που χαρακτηρίζεται από την παρουσία άκρως εθνικιστικού περιεχομένου.

Ωστόσο, μιλώντας στο OPEN TV εμφανίστηκε μετανιωμένος και συντετριμμένος από το γεγονός. «Όλη μέρα δουλεύω για να βγάλω το καλύτερο για το παιδί μου. Αυτό προσπαθώ να κάνω», ενώ έκανε λόγο για ανεπανόρθωτη έκθεση της προσωπικότητάς του.

«Δεν ξέρω τι να πω έχω χάσει τα λόγια μου, φοβάμαι, νιώθω θλίψη», τονίζει, για να συνεχίσει: «Μπαίνει μια γυναίκα μέσα και δεν ήξερα τι γίνεται και απλώς είπα βγείτε έξω γιατί δεν ήξερα».

«Αυτά που είπα ήταν πάνω στο άγχος μου, πάνω στην τρέλα, τα είχα χάσει. Ερμηνεύτηκε λάθος, δεν είμαι αυτός ο άνθρωπος», καταλήγει.

Το ρεπορτάζ του OPEN TV:

Διαβάστε Επίσης:

